Kapiteelitüüpe. 1 – Egiptuse lootoskapiteel. 2 – Egiptuse Hathori kapiteel. 3 – Pärsia kapiteel. 4 – India konsoolkapiteel. 7 – dooria kapiteel. 8 – joonia kapiteel. 9 – Toscana kapiteel. 10 – Korintose kapiteel. 11 – komposiitkapiteel. 12 – Bütsantsi korvkapiteel talumiga. 13, 14 – romaani taimdekooriga kapiteel ja kujukapiteel. 15, 16 – gooti lehtkapiteelid. 17 – renessansskapiteel. 18 – 18. sajandi vormides kapiteel. Joonistus entsüklopeediast "Larousse universel en 2 volumes : nouveau dictionnaire encyclopédique. Tome 1"
India konsoolkapiteelid Ajanta templis
Korintose kapiteel peapostkontori hoonel New Yorgis
Baroksed kapiteelid Prantsusmaalt, kataloogifoto Cooper Hewitti tarbekunstimuuseumis
Kapiteel Yarkandi mošees
**Kapiteel** (ladina keeles *capitelium* 'peake' sõnast *caput* 'pea') on samba, piilari või pilastri ülemine, sageli kaunistatud lõik, mis klassikalistes orderites paikneb samba tüvese ja talastiku vahel. Kapiteeli peal võib asetseda ka talum, sellele omakorda toetuda talasilluse, kaare või võlvi mingi osa.

Kapiteel on kujundatud sambatüvesest selgesti eristuvaks. Ta on arhitektuuris oluline kaunistuslik osa, kujundatud taimemotiividega, voluutidega või figuraalse raiddekooriga. Kunstiajaloos on erinevates kultuurides kujunenud välja rohkelt erinevaid kapiteelide tüüpe.

Tüübid
------

### Vana-Egiptus

Vana-Egiptuse arhitektuuris esinevad sambad on kujundatud enamasti taimemotiividega ja samba kapiteel imiteerib papüüruse-, palmi- või lootosetaime mõnd osa. Kapiteeli järgi nimetatakse Vana-Egiptuse sambaid papüürussammasteks, palmsammasteks ja lootossammasteks. 

* papüüruskapiteel – papüürus-lõikheina õisikut imiteeriva kujundusega kapiteel, võib olla avatud ja alt üles laienev või pungataoliselt suletud olekus, viimatinimetatuga kaasneb vahel ka sambatüvese kujundus püstvagudega, nii et sammas meenutab kõrrekimpu
* lootoskapiteel – lootose õit või punga imiteeriv kapiteel
* palmkapiteel – ainult kergelt ülasuunas laienev, palmivõra imiteerivate lehtedega kapiteel
* Hathori kapiteel – kuubikujuline neljal tahul jumalanna Hathori nägu kujutav kapiteel, võib esineda ka komposiitkapiteelina, mille puhul näiteks papüürus- või lootoskapiteeli kohal on veel Hathori kapiteel

* Kaks papüüruskapiteeliga sammastKaks papüüruskapiteeliga sammast
* Suletud papüürusepunga kujulise kapiteeliga kõrrekimbutaolised sambadSuletud papüürusepunga kujulise kapiteeliga kõrrekimbutaolised sambad
* LootoskapiteelLootoskapiteel
* PalmkapiteelPalmkapiteel
* Kaks palmsammast altvaatesKaks palmsammast altvaates
* Hathori kapiteelHathori kapiteel
* Komposiitkapiteel papüüruse- või lootoseõitega ja Hathori peadegaKomposiitkapiteel papüüruse- või lootoseõitega ja Hathori peadega

### Vana-Kreeka

Vana-Kreeka arhitektuuris kujunevad välja kolm klassikalist orderit – dooria, joonia ja Korintose order, mil igaühel on iseloomulik kapiteelikujundus: dooria orderis lihtne ümara padjandi kujuline kapiteel, joonia orderis voluutidega ja Korintose orderis akantuselehtedega kapiteel. Klassikaliste orderite hulka ei loeta arhailisel ajastul kasutusel olnud protojoonia ehk aioolia orderit.

* Hephaistose templi dooria kapiteelHephaistose templi dooria kapiteel
* Erechtheumi joonia kapiteelErechtheumi joonia kapiteel
* Ateena Zeusi templi Korintose kapiteelAteena Zeusi templi Korintose kapiteel

### Vana-Rooma

Vana-Rooma arhitektuuris kasutatakse edasi klassikalisi ordereid, mida modifitseeritakse ja kaunistatakse erinevatel ehitistel uute friiside ja üksikmotiividega, orderitest lisanduvad lihtne Toscana order ja joonia ning Korintose orderit kombineeriv komposiitorder.

* Rooma-aegne Toscana kapiteel. Museo del Foro de CaesaraugustaRooma-aegne Toscana kapiteel. Museo del Foro de Caesaraugusta
* Vana-Rooma elumaja peristüüli jäänusedVana-Rooma elumaja peristüüli jäänused
* Toscana poolsambad Aosta amfiteatri välisseinal, keskajal kloostriks ümber ehitatudToscana poolsambad Aosta amfiteatri välisseinal, keskajal kloostriks ümber ehitatud
* Komposiitorderi sammas Hadrianuse villas TivolisKomposiitorderi sammas Hadrianuse villas Tivolis
* Komposiitkapiteel Rooma-aegsest EfesosestKomposiitkapiteel Rooma-aegsest Efesosest

### Bütsants

Bütsantsi arhitektuurile iseloomulik kapiteelivorm on korvkapiteel, ülasuunas laienev ja kergelt kumerate külgedega tagurpidi tüvipüramiidi kujuga ja tihedalt pitsilise stiliseeritud taimdekooriga kaetud kapiteel, millel asetses samasuguse kujuga talum. Korvkapiteel võis olla ka ümmargune, dekoor võis olla ka põimornamendist või figuraalne. Samuti kasutati edasi antiikseid kapiteelitüüpe nende puhtal kujul või kombineeriti nende elemente korvkapiteeli vormiga, nii et tekkis kahetasandiline Bütsantsi kapiteel. Talum võis kanda keisrite monogramme või ristikujutisi.

* Bütsantsi kapiteel koos talumiga Euphrasia basiilikas PorečisBütsantsi kapiteel koos talumiga Euphrasia basiilikas Porečis
* Bütsantsi kapiteelid Ravenna San Vitale basiilikasBütsantsi kapiteelid Ravenna San Vitale basiilikas
* Joonia voluutidega korvkapiteel Hagia Sophia kirikusJoonia voluutidega korvkapiteel Hagia Sophia kirikus
* Põimornamendi ja voluutidega korvkapiteel ja Bütsantsi-pärane Korintose kapiteelPõimornamendi ja voluutidega korvkapiteel ja Bütsantsi-pärane Korintose kapiteel
* Diagonaalkanneleeringuga ja joonia kapiteeliga Bütsantsi sammas SürakuusastDiagonaalkanneleeringuga ja joonia kapiteeliga Bütsantsi sammas Sürakuusast
* Bütsantsi joonia kapiteel koos talumiga LechaionistBütsantsi joonia kapiteel koos talumiga Lechaionist
* Figuraalse dekooriga Bütsantsi kapiteelFiguraalse dekooriga Bütsantsi kapiteel
* Bütsantsi komposiitkapiteel ja korvkapiteel Kairouani suures mošeesBütsantsi komposiitkapiteel ja korvkapiteel Kairouani suures mošees
* Voluutidega korvkapiteelid Zvarthnotshi katedraali varemeis ArmeeniasVoluutidega korvkapiteelid Zvarthnotshi katedraali varemeis Armeenias

### Islami arhitektuur

Islami arhitektuuris on kapiteelid vastavalt elusolendite kujutamise keelule selle religiooni esteetikas peaasjalikult abstraktse geomeetrilise kujuga, nende ornamendi moodustavad väikesed ehisliistud ja seeriatena korduvad miniatuursed kaared (*muqarnas*-kapiteel). Teine iseloomulik kapiteelivorm on konsoolkapiteel kahes suunas ulatuvate konsoole meenutavate väljaulatuvate osadega (esineb ka India arhitektuuris). Paljudes keskaegsetes ehitistes on kasutatud varasematelt ehitistelt võetud *spolia*-kapiteele või Korintose ja komposiitkapiteeli lihtsustatud vormides koopiaid, samuti klassikaliste vormidega võrreldes väljavenitatuma kujuga ja peene ažuurse taimornamendiga kaetud bütsantslikke vorme meenutavad kapiteelid.

* Muqarnas-kapiteel. Patio de los Arrayanes (Alhambra)*Muqarnas*-kapiteel. Patio de los Arrayanes (Alhambra)
* Muqarnas-kapiteel Generalife palees*Muqarnas*-kapiteel Generalife palees
* Arabeskidega kapiteelid La AljaferíasArabeskidega kapiteelid La Aljaferías
* Ažuurse ornamendiga kapiteelAžuurse ornamendiga kapiteel
* Korintose orderist tuletatud lihtsustatud vormiga kapiteel ümarsambal AlhambrasKorintose orderist tuletatud lihtsustatud vormiga kapiteel ümarsambal Alhambras
* Palmeti ja voluutidega kapiteel Alhambras, Sala de los AbencerrajesPalmeti ja voluutidega kapiteel Alhambras, Sala de los Abencerrajes
* Lihtsustatud komposiitkapiteel, al-ÁndalusLihtsustatud komposiitkapiteel, al-Ándalus
* 14. sajandi kapiteelid Andaluusiast14. sajandi kapiteelid Andaluusiast

### Varakeskaeg ja romaanika

Eel- ja vararomaanikas kasutati kas hilisantiikseid *spolia*'id või lähtuti raidkunstis antiiksete kapiteelide vormist, mida lihtsustati. Kapiteelide dekoor oli pinnaline ja stiliseeritud.

* Korintose orderi eeskuju järgivad raidkapiteelid San Juan de Bañose eelromaani kiriku arkaadisKorintose orderi eeskuju järgivad raidkapiteelid San Juan de Bañose eelromaani kiriku arkaadis
* Akantuselehtede ja muna- ning pärlvöödiga kapiteel Merovingide-aegses Jouarre'i kloostrikiriku krüptisAkantuselehtede ja muna- ning pärlvöödiga kapiteel Merovingide-aegses Jouarre'i kloostrikiriku krüptis
* San Pedro de la Nave eelromaani kapiteelSan Pedro de la Nave eelromaani kapiteel
* Taanieli lõviaugus kujutav kapiteel San Pedro de la Nave kirikusTaanieli lõviaugus kujutav kapiteel San Pedro de la Nave kirikus
* Pilastri kapiteel Wamba Santa María eelromaani kirikusPilastri kapiteel Wamba Santa María eelromaani kirikus
* Kopti kapiteel FarasistKopti kapiteel Farasist

Romaanikale iseloomulikud kapiteelikujud on kuupkapiteel, voltkapiteel, kuup-karikkapiteel ja trapetskapiteel.

* Romaani kaksiksamba lehtdekooriga kaksikkapiteel Wartburgi lossisRomaani kaksiksamba lehtdekooriga kaksikkapiteel Wartburgi lossis
* Viinapuumotiiviga kaksiskuupkapiteel Marmoutier' kloostrikirikusViinapuumotiiviga kaksiskuupkapiteel Marmoutier' kloostrikirikus
* Kuupkapiteel Knechtstedeni St. Maria Magdalena ja St. Andrease kirikusKuupkapiteel Knechtstedeni St. Maria Magdalena ja St. Andrease kirikus
* Dekooriga ja voluutidega kuupkapiteel Lügde St. Kiliani kabelisDekooriga ja voluutidega kuupkapiteel Lügde St. Kiliani kabelis
* Dekooriga kuupkapiteelid Quedlinburgi St. Servatiuse kirikusDekooriga kuupkapiteelid Quedlinburgi St. Servatiuse kirikus
* Vararomaani kapiteel Hildesheimi Miikaeli kirikusVararomaani kapiteel Hildesheimi Miikaeli kirikus
* Kuup-karikkapiteel Gelnhauseni keisripfaltsisKuup-karikkapiteel Gelnhauseni keisripfaltsis

Juba alates vararomaanikast oli kasutusel ka kujukapiteel, mille puhul oli kapiteeli geomeetriline põhivorm üleni kaetud figuraalse reljeefse dekooriga. Reljeefidel kujutati inimesi, loomi ja müütilisi olendeid. Üks kujukapiteeli erivorme oli juba hilisantiigis kasutusel olnud kotkakapiteel. Inimeste ja loomade kujutisi kombineeriti sageli ka stiliseeritud taimdekooriga, paigutades figuurid palmettide, lehevanikute, põim- ja väänelornamendi sisse või vahele. Paljudel juhtudel olid jutustavad või sümboolseid tähendusi kandvad kujutised organiseeritud tervet hoonet hõlmavasse pildiprogrammi. Kujukapiteeli kasutus hääbus koos romaani kunstiga.

* Kapiteel Saint-Michel de Cuxa kloostrikiriku ristikäigusKapiteel Saint-Michel de Cuxa kloostrikiriku ristikäigus
* Deemonitega kapiteel Saint-Michel de Cuxa kloostrikiriku ristikäigusDeemonitega kapiteel Saint-Michel de Cuxa kloostrikiriku ristikäigus
* Kapiteel Saint-Georges-de- Boscherville'i kirikus (Seine-Maritime)Kapiteel Saint-Georges-de- Boscherville'i kirikus (Seine-Maritime)
* Kotkakapiteel Gelnhauseni kesripalee väravaehitiselKotkakapiteel Gelnhauseni kesripalee väravaehitisel
* Dispuuti kujutav kapiteel 11. sajandistDispuuti kujutav kapiteel 11. sajandist
* Polükroomia jälgedega kapiteel Santa Maria de Piascase kirikusPolükroomia jälgedega kapiteel Santa Maria de Piascase kirikus
* Notre-Dame-en-Vaux' ristikäigu kapiteel, 12. sajandNotre-Dame-en-Vaux' ristikäigu kapiteel, 12. sajand

### Gootika

Gootikale iseloomulik kapiteelikuju on karikkapiteel, ülasuunas laienev sirgete või kergelt nõgusate külgedega kapiteelivorm. Karikkapiteel esines taimdekooriliste pungkapiteeli ja lehtkapiteelina ning inglise varagootikale iseloomuliku peaaegu dekoorita taldrikkapiteeli kujul.

### Renessanss ja renessansijärgne aeg

Renessansiperioodil algas kapiteeli uus õitseng uuesti avastatud orderiarhitektuuri kontekstis, kuid kapiteelide varieeruvus oli peaaegu sama suur kui eelnenud romaanikas ja gootikas. Arhitektuuris laialdaselt kasutatud lame pilaster nõudis kapiteeli tasapinnalisust, kuigi kõrgreljeefsena, ja see mõjutas kapiteelide kujundust. 15. sajandi versioon komposiitkapiteelist on sissepoole pööratud voluutidega jäiga lehtornamendi kohal. Enamik ornamente renessansskapiteelides on siiski laenatud Rooma eeskujudelt, kuid renessanss oli suurel määral klassikalise antiikarhitektuuri interpretatsioon. Erinevalt Vana-Kreeka ja Vana-Rooma joonia sammastest, mille voluudid oli seinaga samas tasapinnas ja ainult üksikutel juhtudel pöörati voluut templi nurgasammastel 45 kraadi (Athena Nike templil Akropolisel), kuid 16. sajandi arhitekt Sebastiano Serlio pööras oma joonia kapiteelidel kõik voluudid väljapoole (sama kujuga, ehkki klassitsistlikud, on näiteks ka Tartu ülikooli aula sammaste kapiteelid).

Klassikaliste orderite baasil leiutati renessansis uusi ordereid, mis sageli olid küll klassikaliste orderite variatsioonid muudetud või täiendatud dekooriga (juba klassikalises traditsioonis lubati dekoori orderi üldkuju mõjutamata varieerida), kuid eriti populaarseks sai see renessansijärgsel ajal. Benjamin Henry Latrobe'i kavandatud senati vestibüül Kapitooliumis Washingtonis (1807) kasutas arhitekt "ameerikapäraseid" Korintose kapiteele, milles akantuse asemel olid maisitõlvikud ning maisi- ja tubakalehed.

Teine väljamõeldud kapiteelitüüp oli briti arhitekti Edwin Lutyensi Delhi order New Delhi asekuninga palee jaoks (nüüd presidendi residents Rashtrapati Bhavan), kus ta kasutas India arhitektuuri motiive. Korintose orderi ainetel loodud kapiteeli akantusevööndis kulgevad ümber kapiteeli vertikaalsed sügavad vaod ja voluutide asemel ripuvad kapiteeli ülanurkadel kellad. Orderit kasutas ta ka mõnedel oma hilisematel ehitistel, nagu näiteks Campion Hall Oxfordis.

* Sissepööratud voluutidega renessansskapiteel Palazzo PazzisSissepööratud voluutidega renessansskapiteel Palazzo Pazzis
* Pilastri kapiteel Vicenza toomkirikulPilastri kapiteel Vicenza toomkirikul
* Bologna Palazzo Bolognini Amorini arkaadi kapiteel hobusepeade ja maskaroonigaBologna Palazzo Bolognini Amorini arkaadi kapiteel hobusepeade ja maskarooniga
* Louis XIV stiilis joonia kapiteel baroksete festoonidega voluutidelLouis XIV stiilis joonia kapiteel baroksete festoonidega voluutidel
* Baroksed inglitega ja girlandidega kapiteelid Waging am See Püha Martini kirikusBaroksed inglitega ja girlandidega kapiteelid Waging am See Püha Martini kirikus
* Korintose orderi ainetel voluutkapiteelid Niederschönenfeldi Maarja kirikusKorintose orderi ainetel voluutkapiteelid Niederschönenfeldi Maarja kirikus
* Rocaille'i motiividega rokokookapiteel Engelszelli kirikus AustriasRocaille'i motiividega rokokookapiteel Engelszelli kirikus Austrias
* Rokokoopilastri kapiteelRokokoopilastri kapiteel
* Colonne rostrale komposiitkapiteel Concorde'i väljakul Pariisis*Colonne rostrale* komposiitkapiteel Concorde'i väljakul Pariisis
* Benjamin Henry Latrobe'i tubakakapiteel USA Kapitooliumi vestibüülisBenjamin Henry Latrobe'i tubakakapiteel USA Kapitooliumi vestibüülis
* Maisilehtedega kapiteel Litchfieldi villas Brooklynis, 19. sajandi lõppMaisilehtedega kapiteel Litchfieldi villas Brooklynis, 19. sajandi lõpp
* Uusromaani kapiteel RumeeniasUusromaani kapiteel Rumeenias
* Art nouveau kapiteel Castel Béranger'l Pariisis*Art nouveau* kapiteel Castel Béranger'l Pariisis
* Kino Sõprus kapiteel, näide stalinistlikust arhitektuuristKino Sõprus kapiteel, näide stalinistlikust arhitektuurist

Vaata ka
--------

* Kujukapiteel
* Karikkapiteel
* Kotkakapiteel
* Order

Viited
------

1. ↑  Capital (architecture). - britannica.com
2. ↑  L. Borchardt. Die Ägyptische Pflanzensäule. Berlin, 1897
3. ↑  E. Bernhauer. Hathorsäulen und Hathorpfeiler: altägyptische Architekturelemente vom Neuen Reich bis zur Spätzeit. Otto Harrassowitz Verlag, 2005
4. ↑  Capital (architecture). - britannica.com
5. ↑
6. ↑  H. L. Nickel: Untersuchungen zur spätromanischen Bauornamentik Mitteldeutschlands. – "Wissanschaftliche Zeitschrift Der Martin-Luther-Universität Halle-Wittenberg. Jahrgang III, 1953/54

Välislingid
-----------

* Capital. – Architectural Travels

|  |  |
| --- | --- |
|  | Pildid, videod ja helifailid Commonsis: **Kapiteel** |